|  |
| --- |
| Osnovne šole, osnovne šole s prilagojenim programom in zavodi za vzgojo in izobraževanje otrok in mladostnikov s posebnimi potrebami |
| Javne in zasebne srednje šole ter zavodi za vzgojo in izobraževanje otrok in mladostnikov s posebnimi potrebami |
| Splošne knjižnice |
|  |
| Številka: | 6133-1/2021/1 |
| Datum: | 18. 8. 2021 |
|  |  |
|  Zadeva: | **Nacionalni projekt »Rastem s knjigo OŠ in SŠ« v šolskem letu 2020/2021 ̶ NADALJEVANJE PROJEKTA** **in** **INFORMACIJE O ZAČETKU, IZBORU KNJIG IN POTEKU projekta » Rastem s knjigo OŠ in SŠ « v šolskem letu 2021/2022** |

Spoštovani!

Nacionalni projekt ***»Rastem s knjigo OŠ in SŠ«***že vrsto let poteka v sodelovanjus predstavniki Ministrstva za kulturo, Ministrstva za izobraževanje, znanost in šport, MKL, Pionirske ̶ centra za mladinsko književnosti in knjižničarstvo, Zavoda RS za šolstvo, Združenja splošnih knjižnic, Sekcije šolskih knjižnic pri ZBDS, Društva slovenskih pisateljev.

1. ***Projekt »Rastem s knjigo OŠ in SŠ 2020/2021«***

**V šolskem letu 2020/2021** ste v splošnih knjižnicah in na OŠ ter SŠ izvajali projekt *»Rastem s knjigo 2020/21«,* ki je bil zaradi pandemije covid-19 in prekinitve šolskega procesa ter dela v knjižnicah ponekod prekinjen ali ostal neizveden.

Tistim, ki niste uspeli izpeljati projekta *»Rastem s knjigo OŠ in SŠ«* v šolskem letu 2020/2021, predlagamo, da ga izvedete najpozneje **do konca oktobra 2021**. Način, kako ga boste izvedli, po lastni presoji prilagodite razmeram in možnostim, ki jih imate na razpolago. Predlagamo nekaj načinov izvedbe:

1. obiščete splošno knjižnico in izvedete program *»Rastem s knjigo OŠ in SŠ 2020/2021«* kot običajno (obisk knjižnice, podelitev knjig – aktualnim 8. razredom OŠ (lanskim 7. razredom) in 2. letnikom (lanskim 1. letnikom) SŠ (izvedba obiska v skladu s priporočili NIJZ);
2. v dogovoru s splošno knjižnico obišče šolo knjižničar iz splošne knjižnice in izvede program na šoli ter razdeli knjige med učence in dijake;
3. v dogovoru s splošno knjižnico projekt na šoli izvede šolski knjižničar v skladu s programom, ki ga pripravijo v splošni knjižnici ter razdeli knjige med učence in dijake.

Kot zapisano, vam način izvedbe prepuščamo in veseli bomo, če boste pri tem poiskali inovativne rešitve, dostop do gradiv *»Rastem s knjigo OŠ in SŠ«*  pa najdete na spletni strani JAK na tej povezavi:

<https://www.jakrs.si/bralna-kultura/rastem-s-knjigo/letosnje-solsko-leto/>.

Ob koncu izvedbe projekta *»Rastem s knjigo OŠ in SŠ 2020/2021«* vas prosimo, da kot vsako leto izpolnite poročilo o izvedbi na spletni strani JAK: <https://www.jakrs.si/bralna-kultura/rastem-s-knjigo/porocila/> ter prosite učence in dijake, da izpolnijo kratko anketo. Poročilo naj vsebuje tudi pojasnilo, kako ste izvedli projekt RSK 2020/2021 v podaljšanem roku.

1. ***Projekt »Rastem s knjigo OŠ in SŠ 2021/2022«***

**Izvedba oz. pričetek projekta *»Rastem s knjigo OŠ in SŠ«* v šolskem letu 2021/2022 je predviden od 2. novembra 2021 dalje do konca šolskega leta.**

Konec septembra 2021 vam bomo poslali program oz. predlog organizacijske izvedbe nacionalnega projekta *»Rastem s knjigo OŠ in SŠ*«, ki vam bo, kot vsako leto, v pomoč pri izvajanju projekta v šolskem letu 2021/2022.

V oktobru 2021 bodo v splošne knjižnice dostavljene izbrane knjige za OŠ in SŠ na podlagi podatkov o številu sedmošolcev in dijakov 1. letnikov v šolskem letu 2021/2022.

**Predstavitev** nacionalnega projekta *»Rastem s knjigo OŠ in SŠ 2021/2022«* z avtorji izbranih knjig bo letos potekala skladno z epidemiološkim stanjem v državi, bodisi v živo ali preko posnetka Strokovne srede (projekt sofinancira Javna agencija za knjigo RS), ki se bo odvila **v sredo,** **13. 10. 2021 v Mestni knjižnici Ljubljana**, Knjižnici Otona Župančiča, Kersnikova 2, Ljubljana.

Na Javnem ciljnem razpisu za izbor kulturnih projektov *»Rastem s knjigo OŠ in SŠ 2021/2022«* JAK RS sta bili s strani strokovne komisije za literarne prireditve in razvijanje bralne kulture JAK RS v šolskem letu 2021/2022 izbrani naslednji knjigi:

* **OŠ: *Vinko Möderndorfer: Jaz sem Andrej, z ilustracijami Jureta Engelsbergerja, Založba Mladinska knjiga,***
* **SŠ: *Nataša Konc Lorenzutti: Gremo mi v tri krasne, Miš založba,***

ki ju bodo sedmošolci in dijaki prvih letnikov prejeli ob organiziranem obisku najbližje splošne knjižnice v okviru realizacije svojega letnega delovnega načrta 2021/2022. V kolikor predvidenega obiska v splošni knjižnici ne bo možno izvesti zaradi morebitnega slabega epidemiološkega stanja v državi, se lahko poiščejo tudi alternativne rešitve (obisk splošnega knjižničarja na šoli, izvedba projekta s strani šolskega knjižničarja, itd.).

Za dodatna pojasnila in informacije se obrnite na Tjašo Urankar, ki koordinira projekt na JAK (telefon: 01 369 58 25 oz. e-pošta: **rastemsknjigo@jakrs.si** ali tjasa.urankar@jakrs.si).

Hvala za razumevanje in v upanju na uspešno sodelovanje pri nacionalnem projektu *»Rastem s knjigo OŠ in SŠ«* vam želimo uspešen in zdrav pričetek novega šolskega leta vas lepo pozdravljamo.

Pripravila:

Tjaša Urankar dr. Dimitrij Rupel

Javna agencija za knjigo RS Javna agencija za knjigo RS

vodja projekta v. d. direktorja

v sodelovanju s projektno skupino Rastem s knjigo:

Marjeta Pečarič, Ministrstvo za kulturo ̶ MzK, Nada Požar Matijašič, Ministrstvo za izobraževanje, znanost in šport ̶ MIZŠ, Urad za razvoj in kakovost izobraževanja, Vesna Horžen, Združenje splošnih knjižnic, Darja Lavrenčič Vrabec, MKL, Pionirska ̶ center za mladinsko književnost in knjižničarstvo, Romana Fekonja, Zavod RS za šolstvo.

V vednost poslati:

* Marjeta Pečarič, Ministrstvo za kulturo (marjeta. pecaric@gov.si)
* Nada Požar Matijašič, Ministrstvo za izobraževanje, znanost in šport, Urad za razvoj in kakovost izobraževanja (nada.pozar-matijasic@gov.si)
* Darja Lavrenčič Vrabec, Kristina Picco, MKL, Pionirska ̶ center za mladinsko književnosti in knjižničarstvo (darja.lavrencic-vrabec@mklj.si, kristina.picco@mklj.si)
* Romana Fekonja, Eva Jurman, Zavod RS za šolstvo (romana.fekonja@zrss.si, eva.jurman@zrss.si)
* Vesna Horžen, Združenje splošnih knjižnic (vesna.horzen@zdruzenje-knjiznic.si)
* Sabina Fras Popović, Zveza bibliotekarskih društev Slovenije in Urška Bajda, Sekcija za šolske knjižnice pri Zvezi bibliotekarskih društev Slovenije (sabina.fras-popovic@mb.sik.si, ursa.bajda@guest.arnes.si)
* Eva Kodrič Dačič, NUK, Center za razvoj knjižnic (eva.kodric-dacic@nuk.uni-lj.si)
* Nataša Konc Lorenzutti, Društvo slovenskih pisateljev, Sekcija za mladinsko književnost (natasa.konc-lorenzutti@guest.arnes.si)